Source: https://www.epi.sk/zz/2001-6/znenie-0
Timestamp: 2019-08-24 16:55:10+00:00
Document Index: 11872040

Matched Legal Cases: ['§ 11', '§ 11', '§ 13', '§ 11', '§ 13', '§ 13', '§ 13', '§ 13', '§ 13', '§ 13']

6/2001 Z. z. Zákon, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v z... | Pôvodný predpis
Hľadaj v 6/2001 ×
Zákon č. 6/2001 Z. z.Zákon, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov
Čiastka 3/2001
Platnosť od 11.01.2001
Najbližšie účinné znenie 01.02.2001
Pôvodný predpis 11.01.2001
Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z. a zákona č. 389/1999 Z. z. sa mení a dopĺňa takto:
1. V § 11a sa odsek 1 dopĺňa písmenom d), ktoré znie:
„d) na odvolanie starostu obce.".
2. V § 11a odsek 3 znie:
„(3) Ak petícia spĺňa náležitosti ustanovené osobitným predpisom, obecné zastupiteľstvo vyhlási hlasovanie obyvateľov obce tak, aby sa uskutočnilo do 90 dní od doručenia petície obci; to platí aj v prípade petície podľa § 13c ods. 3 písm. c).".
3. V § 11a ods. 7 sa na konci pripája táto veta:
„Obecné zastupiteľstvo vyhlási výsledok hlasovania obyvateľov obce do troch dní po jeho zistení.".
4. V § 13b ods. 1 sa v prvej vete na konci bodka nahrádza bodkočiarkou a pripája sa tento text: „ak zanikne mandát starostu pred uplynutím funkčného obdobia a nie je zvolený zástupca starostu, urobí tak aj bez návrhu starostu.".
5. V § 13b odseky 4 a 5 znejú:
„(4) Zástupca starostu zvolá obecné zastupiteľstvo v prípadoch podľa § 13c ods. 3.
(5) Ak zanikne mandát starostu pred uplynutím funkčného obdobia [§ 13c ods. 1 písm. c) až h)], plní úlohy starostu v plnom rozsahu zástupca starostu s pomocou obecnej rady. Ak obecná rada nie je zriadená, obecné zastupiteľstvo určí dvoch svojich poslancov na pomoc zástupcovi starostu. Zastupovanie sa skončí zložením sľubu nového starostu.".
6. V § 13b sa vypúšťa odsek 6.
7. § 13c znie:
f) vyhlásením výsledku hlasovania obyvateľov obce, ktorým sa rozhodlo o odvolaní starostu,
(3) Obecné zastupiteľstvo vyhlási hlasovanie obyvateľov obce o odvolaní starostu, ak
a) je neprítomnosť alebo nespôsobilosť starostu na výkon funkcie dlhodobá, presahujúca šesť mesiacov,
b) hrubo alebo opakovane zanedbáva povinnosti starostu a tým vznikajú vážne nedostatky v správe obce,
c) to požaduje petícia skupiny obyvateľov obce v počte 30 % oprávnených voličov.".